Návrh

Všeobecne záväzného nariadenia obce Topoľníky č. 2/2022

o miestnom poplatku za komunálne odpady

a drobné stavebné odpady

Obec Topoľníky, Obecné zastupiteľstvo v Topoľníkoch v zmysle § 4 ods. 3 písm. c), § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 83 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto

všeobecne záväzného nariadenia Obce Topoľníky

**§ 1**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Topoľníky týmto VZN ukladá s účinnosťou od 1. januára 2023 miestny poplatok za komunálne odpady a drobné stavebné odpady.

**§ 3**

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z.z. Týmto VZN sa upravujú ďalej platby súvisiace s odpadovým hospodárením obce v súlade s VZN obce Topoľníky č. 2/2021 o nakladaní s komunálnymi odpadmi a drobnými stavebnými odpadmi.
2. Toto všeobecne záväzné nariadenie upravuje:
3. stanovenie sadzieb poplatku v nadväznosti na zavedený zber odpadu
4. určenie spôsobu vyrubenia a platenia poplatku
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.
7. V obci Topoľníky je zavedený nálepkový systém vývozu komunálneho odpadu, nálepky na smetné nádoby sú dostupné na Obecnom úrade Topoľníky.

**§ 4**

**Množstvový zber**

V obci Topoľníky nie je zavedený množstvový zber.

**§ 5**

**Sadzby poplatku**

Obec Topoľníky stanovuje pre právnické osoby a fyzické osoby - podnikateľov sadzbu za zakúpenie nálepky sumu určenú v čl. 11 ods. 1 bod. 1.2. písm. b) a c) tohto VZN.

Obec Topoľníky stanovuje pre fyzické osoby a domácnosti sadzbu poplatku 0,0795 € za osobu a kalendárny deň (**34,00 € za osobu a kalendárny rok)** v prípadoch, na ktoré sa nevzťahuje sadzba pre množstvový zber.

**§ 6**

**Postup obce pri vyrubení poplatku a splatnosť poplatku**

* + 1. Obec v zmysle § 81 zákona č. 582/2004 Z.z. vyrubuje poplatok rozhodnutím - platobným výmerom na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
		2. Obec môže určiť platenie poplatku v splátkach, pričom splátky poplatku sú splatné v lehotách určených obcou v rozhodnutí, ktorým sa vyrubuje poplatok.

**§ 7**

**Vrátenie poplatku**

1. Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.
2. Podmienky pre vrátenie poplatku alebo jeho pomernej časti sú:
3. poplatník nesmie byť dlžníkom obce
4. musí zaniknúť dôvod spoplatnenia (napr.: zrušenie trvalého resp. prechodného pobytu, zánik práva užívania nehnuteľností a pod.)

**§ 8**

**Odpustenie poplatku**

1. Obec na základe písomnej žiadosti poplatok odpustí za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Topoľníky.
2. Podkladmi pre odpustenie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Topoľníky, a to :
3. potvrdenie nápravno-výchovného zariadenia o výkone väzby alebo trestu
4. potvrdenie zariadenia poskytujúceho služby zdravotnej starostlivosti pobytovou formou
5. potvrdenie zariadenia poskytujúceho sociálne služby pobytovou formou
6. pri práci vykonávanej mimo územia SR potvrdenie zamestnávateľa o zamestnaní spolu s potvrdením alebo dokladom o ubytovaní
7. V prípade, že doklad podľa ods. 2/ nie je v slovenskom alebo českom jazyku, je potrebné k dokladom predložiť aj preklad, pričom sa nevyžaduje úradný preklad. Doklad nie je možné nahradiť čestným vyhlásením poplatníka.
8. Ak si v zdaňovacom období poplatník neuplatní nárok na odpustenie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady podľa ods. 2/, nárok na odpustenie poplatku za toto obdobie zaniká.

**§ 9**

**Postup obce proti tvrdosti zákona**

1. Obec na zmiernenie a odstránenie tvrdosti zákona ustanovuje znížený poplatok v prípadoch:

* 1. **vo výške 0,070 €** za osobu a kalendárny deň (25,50 € /rok) – dôchodcom nad 62 rokov,
1. **vo výške 0,0466 €** za osobu a kalendárny deň (17,00 €/rok) – pre rodinu u ktorej počet členov rodiny je **najmenej päť členov**, zníženie sa poskytne **za piateho a každého ďalšieho člena rodiny,**
2. **vo výške 0,0466 €** za osobu a kalendárny deň (17,00 €/rok) – pre osoby zdravotne ťažko postihnuté, ktorí sú odkázaní na pomoc inej osoby pri nevyhnutných úkonoch v domácnosti.

2. O znížení poplatku rozhodne obec **na základe žiadosti poplatníka** podanej v lehote do 30 dní, pokiaľ poplatník preukáže, že spĺňa uvedené podmienky, a to predložením dokladov, ktoré potvrdzujú právnu skutočnosť a opodstatnenosť zníženia poplatku.

**§ 11**

**Iné platby súvisiace s odpadovým hospodárením v Obci Topoľníky**

**1.** V zmysleVZN obce Topoľníky č. 2/2021 o nakladaní s komunálnymi odpadmi a drobnými stavebnými odpadmi sa určujú nasledujúce platby súvisiace s odpadovým hospodárením v obci:

**1.1. Cena 120 l vrece** na zmesový komunálny odpad 4,50 eur/ks

**1.2.** **Nálepka** na smetnú nádobu nad rámec určeného množstva:

**a)** rodinné domy a domácnosti (objem: 120 l): 92 eur/ks

**b)** právnické osoby a fyzické osoby - podnikatelia (objem: 120 l):

* podnikanie na úseku zdravotníckych služieb (napr. prevádzka lekárskej ordinácie, prevádzka lekárne atd.) 75 eur/ks
* podnikateľská činnosť 115 eur/ks

**c)** právnické osoby a fyzické osoby - podnikatelia (objem: 1100 l): 1150 eur/ks

**1.3.** Poplatok za uloženie DSO na hospodárskom dvore: podľa cenníka hosp. dvora

**§ 10**

**Zrušovacie ustanovenie**

Týmto VZN sa zrušuje Všeobecne záväzné nariadenie obce Topoľníky č. 2/2021 o miestnom poplatku za komunálne odpady a drobné stavebné odpady zo dňa 14.12.2021

**§ 13**

**Záverečné ustanovenie**

Obecné zastupiteľstvo v Topoľníkoch sa uznieslo na vydaní tohto VZN na svojom zasadnutí dňa ........ uznesením č. ... a toto VZN nadobúda účinnosť dňom **1. januára 2023**.

V Topoľníkoch, 27.09.2022

Návrh vyvesený: 28.09.2022 **.................................**

Návrh zvesený: 13.10.2022 **Bc. László Bacsó**

VZN vyvesený: starosta obce

VZN zvesený: